**Акниязова Колканат Сапарбаевна Кіші топ**

**Таным білім беру саласы:** Таным

**ҰОҚ:** Сенсорика.

**Тақырыбы**: Кемпірқосақ

**Мақсаты:**Балаларды біркелкі заттардың ортақ сенсорлық сипатына қарай (көлемі,пішіні,түсі) біріктіру дағдыларын дамыту..Ұқсас пішіндер мен түстерді салыстырып, ойын барысында сәйкестендіруге дағдыландыру.Кемпірқосақтың пайда болуына қызығушылықтарын ояту.

Көрнекіліктер: Кемпірқосақ, күн, бұлт және жаңбыр суреті,сарғыш марғау суреті.

Үлестірмелі құралдар: Кемпірқосақтың түсіне сай доғал пішіндер және білезіктер.

**1.Кіріспе бөлім**

Жұмбақтар жасыру. Көшіп жүріп желменен, Сеуіп шықты тамшысын, Қыраттарға шөлдеген (Бұлт)

Төбеден төнеді,тамшысын төгеді. Сол кезде ой қаулап, бәйшешек өнеді. (Жаңбыр)

Тұрғанымен жырақ өзі, Таусылмайтын шырақ көзі. (Күн)

Жарқылдан соң жаңағы, суға бөкті бар алап. Көкте түрлі жолақты,өрнек тұрды ғаламат! (Кемпірқосақ)

**2.Негізгі бөлім**:

Балалар жазда егістік мол болуы үшін жаңбыр жауады. Жаңбырдан соң кемпірқосақ пайда болады. Кемпірқосақ өте әдемі және түрлі түсті болады.

Кемпірқосақтың түстері қандай екен айтайықшы?

Түстерді балалар педагогпен бірге қайталайды.

Жарайсыңдар балалар! Ендеше бір серігіп алайық!

Сергіту сәті: «Шар үрлеу»

Балалар сарғыш марғау бізге кемпірқосақтың суретін алып келіпті. Бірақ оның жартысы жоқ. Біз оның жартысын тауып орнына қоямыз ба? Ия.

Жарайсыңдар балалар! Өте дұрыс.

Ендеше бір ойын ойнайық:

«Күн мен жаңбыр». Балалар күн дегенде ойнап жүреді,жаңбыр дегенде қолшатырдың астына тығылады.

Балалар мен сендерге мынадай әдемі білезіктер алып келдім! Қазір мен сендерге таратып беремін. Сендер осы білезіктердің түсіне сай топтасып тұра қалыңдар.

**3.Қорытынды**:

Тәрбиеші балалардың білімдерін пысықтау үшін сұрақтар қояды:

Балалар, бүгін оқу қызметінде немен таныстық? -Кемпірқосақпен.

Кемпірқосақ қай кезде пайда болады? Жаңбырдан кейін.

Кемпірқосақта қандай түстер болады екен?

Сары,қызыл,жасыл,көк,қоңыр.

Жарайсыңдар балалар!

Керемет бүгінгі оқу қызметіне белсенді қатыстыңдар!